**ВАЖНО ЗА СТУДЕНТИТЕ ОТ ПОСЛЕДЕН КУРС НА ОБУЧЕНИЕ**

Уважаеми колеги,

Информираме ви, че за да бъдете допуснати до преддипломна практика, трябва да е изпълнен учебния план, по който сте приет или приравнен, т.е. да са успешно положени всички задължителни дисциплини и практики, необходимия брой избираеми дисциплини по модули, подмодули и брой курсови работи според изискванията на учебния план. Не могат да се прехвърлят кредити от един модул за сметка на друг. Положените повече от необходимия брой дисциплини от даден модул се приемат за допълнителни кредити и не участват в определяне на общия успех.

Всички специфични случаи се разглеждат на Декански съвет.

**Процедура и срокове:**

*През м. ноември и декември*

Необходимо е да проверите в системата SUSI

* Правилното внасяне на всички положени изпити от учебния план – оценка, кредити, хорариум.
* Проверявате дали сте включени в протоколите за последния семестър.
* При неположен изпит/и от предишни години – с индивидуален/ни протокол/и се явявате в рамките на предвидените сесии през м. януари и м. февруари (редовна и ликвидационна сесия).
* Точността на личните данни.
* Избрания профил.

ВНИМАНИЕ!!!

При установени пропуски (на учебни дисциплини, оценки, кредити) или грешки – моля, уведомете своевременно инсп. Св. Илиева, каб.212.

ПРИ ГРЕШКИ И ПРОПУСКИ В СТУДЕНТСКОТО ПОЛОЖЕНИЕ СТУДЕНТЪТ НЕ СЕ ДОПУСКА НА ПРЕДДИПЛОМНА/СТАЖАНТСКА ПРАКТИКА!!!

 *През м. декември*

**При желание за разработване на дипломна работа** –изчислява се средния успех от курса на обучение към датата на подаване на молбата, който трябва да бъде отличен (5.50). Образецът на молбата за разработване на дипломна работа се изтегля от сайта на факултета, раздел Бакалаври в частта молби, заявления-образци.

Молбата се подава при инспектора на катедрата, в която е научния ръководител, а именно:

• за катедра „Теория на възпитанието“ – инсп. Радмила Луканова – к-т 56

• за катедра „Дидактика“ – инсп. Светлана Конова – к-т 56

• за катедра „Социална работа“ – инсп. Симеон Сапунджиев – к-т 56

• за катедра „История на педагогиката и управление на образованието“ – инсп. Александър Христов – к-т 56.

*През м. февруари.*

След успешно положените всички изпити през януарската сесия следва ЛИКВИДАЦИОННА СЕСИЯ, която е една седмица след редовната зимна сесия. На нея имате право да положите всички изпити от ПРЕДХОДНИТЕ УЧЕБНИ ГОДИНИ, които са били условни.

По време на ликвидационната сесия имате право да се явите и на изпити от зимния семестър на 4/5 курс, по които сте получили слаба оценка.

НЕ СЕ ДОПУСКА ЯВЯВАНЕ НА ИЗПИТ СЛЕД ПРИКЛЮЧВАНЕ НА ЛИКВИДАЦИОННАТА СЕСИЯ. ПОЛАГАНЕТО НА ВСИЧКИ ИЗПИТИ ПО УЧЕБЕН ПЛАН ДАВА ПРАВО НА СТУДЕНТА ДА ЗАПОЧНЕ ПРОВЕЖДАНЕТО НА ПРЕДДИПЛОМНАТА /СТАЖАНТСКА ПРАКТИКА.